പൊതുവഴിയില് മാലിന്യം നിക്ഷേപിച്ചതിനു പിഴ ഈടാക്കി ചപ്പാരപ്പടവ്: പൊതുനിരത്തില് ഭക്ഷണാവശിഷ്ടങ്ങള് ഉപേഷിച്ച വാഹന യാത്രികര്ക്ക് 1000 രൂപ പിഴ. ചപ്പാരപ്പടവ് പഞ്ചായത്തില് എടക്കോം ടൗണിനു സമീപത്താണ് പൊതുനിരത്തില് ഭക്ഷണാവശിഷ്ടവും ഡിസ്പോസിബിള് പ്ലേറ്റ്, കുപ്പി, തുടങ്ങിയ പ്ലാസ്റ്റിക് മാലിന്യങ്ങള് റോദ്ധരികില് ഉപേക്ഷിച്ചത്. നാട്ടുകാര് വിവരമറിയിച്ചത് പ്രകാരം വാഹന യാത്രക്കാരെ കണ്ടെത്തിയാണ് ചപ്പാരപ്പടവ് പഞ്ചായത്തധികൃതര് താക്കിത് നല്കുകയും പിഴയായി 1000 രൂപ ഈടാക്കുകയും ചെയ്തത്. ഇന്നലെ വൈകുന്നേരം എടക്കോം ടൗണിനടുത്ത് റോഡരികില് പാര്ക്കു ചെയ്ത വാഹനത്തില് നിന്നു ഭക്ഷണം കഴിച്ച ശേഷം മാലിന്യം റോഡരികില് ഉപേക്ഷിച്ചു കടന്നു കളഞ്ഞ വാഹനത്തിന്റെ നമ്ബര് നാട്ടുക്കാരന് മൊബൈല് ഫോണില് പകര്ത്തി വാട്സാപ്പി ഗ്രൂപ്പില് പോസ്റ്റ് ചെയ്തിരുന്നു.തുടര്ന്ന് വാര്ഡ് മെമ്ബര് എം. മൈമൂനത്ത് കാര് ഉടമയായ ചക്കരക്കല് മൗവ്വഞ്ചേരി സ്വദേശിയെ കണ്ടെത്തുകയും ചെയ്തു. എന്നാല് കാര് താന് ചിറക്കല് പുതിയ തെരു സ്വദേശിക്ക് കാര് കൈമാറിയെന്ന് ഇയാള് അറിയിച്ചു. തുടര്ന്ന് കാറിന്റെ പുതിയ ഉടമയെ കണ്ടെത്തുകയും ചെയ്തു. എന്നാല് വാഹനം തന്റെ സഹോദരന് ടാക്സിയായി ഓടിക്കുകയാണെന്നാണ് ഇയാള് അറിയിച്ചത്. തുടര്ന്ന് അതു വഴി വാഹനത്തില് സഞ്ചരിച്ച വ്യക്തിയെ കണ്ടെത്തി പഞ്ചായത്തില് എത്തിച്ച് നോട്ടീസ് നല്കി പിഴ ഈടാക്കുകയായിരുന്നു. സമാനമായ രീതിയില് ഏതാനും ദിവസം മുമ്ബ് ചപ്പാരപ്പടവ് ടൗണിലെ ഓവുചാലില് തട്ടുക്കടയിലെ മാലിന്യം നിക്ഷേപിച്ച വ്യക്തിയെ കണ്ടത്തി 5000 രൂപ പിഴ ഈടാക്കിയിരുന്നു. നാട്ടുകാര് വീഡിയോയില് പകര്ത്തിയ ചിത്രം പരിശോധിച്ചാണ് നടപടി സ്വീകരിച്ചത്. പൊതു സ്ഥലങ്ങളിലും ജലാശയങളിലും മാലിന്യം നിക്ഷേപിക്കുന്നവരെ കണ്ടെത്തുന്നതിനും നടപടി സ്വീകരിക്കുന്നതിനും പഞ്ചായത്ത് കര്ശന നടപടി സ്വീകരിച്ചു വരികയാണെന്ന് പ്രസിഡണ്ട് സുനിജ ബാലകൃഷ്ണനും സെക്രടറി എ.വി. പ്രകാശനും അറിയിച്ചു. കഴിഞ്ഞ ഒരു വര്ഷത്തിനിടയില് ഇത്തരത്തില് മാലിന്യം നിക്ഷേപിച്ച വ്യക്തികള്ക്കും സ്ഥാപനങ്ങള്ക്കുമെതിരെ പിഴ അടക്കമുള്ള നിയമ നടപടിയിലൂടെ 50,000 രൂപ പിഴയായി പഞ്ചായത്ത് ഈടാക്കുകയുണ്ടായി.